Diari Oficial de la Generalitat Valenciana


Sumari del DOGV 7216, del 18-02-2014 (2014/1329)

RESOLUCIÓ d'11 de febrer de 2014, del secretari autonòmic d'Economia i Ocupació i director general del SERVEF, per la qual s'autoritza una transferència de crèdit entre el capítol II, «Compra de béns corrents i gastos de funcionament», dels subprogrames 322.53, Plans Especials de Suport a l'Ocupació en Sectors Productius, i 322.51, Foment d'Ocupació, al 322.59, Administració i Coordinació General, i al 322.54, Inserció Laboral, per import de 1.609.000,00 euros. Expedient de modificació número 31410/14.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7216

Data del DOGV
:   18-02-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/1329


Data del document
:   11-02-2014

Organisme emissor
:   Servei Valencià d'Ocupació i Formació

Tipus de document
:   Resolució

Descriptors 

:   * Servei Valencià d'Ocupació i Formació

RESOLUCIÓ d'11 de febrer de 2014, del secretari autonòmic d'Economia i Ocupació i director general del SERVEF, per la qual s'autoritza una transferència de crèdit entre el capítol II, «Compra de béns corrents i gastos de funcionament», dels subprogrames 322.53, Plans Especials de Suport a l'Ocupació en Sectors Productius, i 322.51, Foment d'Ocupació, al 322.59, Administració i Coordinació General, i al 322.54, Inserció Laboral, per import de 1.609.000,00 euros. Expedient de modificació número 31160/14. [2014/1329]  
  
El pressupost del SERVEF per a l'exercici pressupostari 2014 arreplega una dotació inicial per al capítol II, «Compra de béns corrents i gastos de funcionament», de 13.624.643.60 euros, dels quals 36.476.360.64 euros, són finançats per fons no condicionats de la Generalitat.   
Una vegada realitzat l'anàlisi funcional de determinats gastos de funcionament de caràcter horitzontal, i revisats els procediments de gestió, s'ha considerat convenient un tractament unificat dels mencionats gastos i la conveniència d'imputar-los al subprograma pressupostari 322.59, Administració i Coordinació General, i d'altra banda s'ha comprovat que resulta insuficient la dotació actual per a afrontar els gastos de funcionament dels centres SERVEF d'Ocupació, que per adscripció funcional li correspon assumir al subprograma 322.54, Inserció Laboral.  
  
En conseqüència, el director general de Planificació i Servicis proposa transferir crèdit de les dotacions del capítol II, «Compra de béns corrents i gastos de funcionament», dels subprogrames 322.53, Plans Especials de Suport a l'Ocupació en Sectors Productius, per import de 7.820.422.87 euros, i del 322.51, Foment d'Ocupació, per import de 169.380.00 euros, a les del mateix capítol dels subprogrames 322.59, Administració i Coordinació General, i del 322.54, Inserció Laboral, per imports de 1.209.000,00 i 595.552.00 euros, respectivament, finançats amb fons no condicionats de la Generalitat.  
  
Per tot això, vist l'informe favorable de la Intervenció Delegada en el SERVEF de data 10 de febrer de 2014, tenint en compte el que disposa el Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana (articles 32 i 33), a la Llei 6/2013, de 26 de desembre, de Pressupostos de la Generalitat per a l'exercici 2014 (articles 18 i 21), al Decret 194/2013, de 20 de desembre, del Consell, pel qual s'aprova el Reglament d'Organització i Règim Jurídic del SERVEF i l'Orde de 22 de març de 2005 per la qual es regula el procediment de gestió del pressupost de la Generalitat Valenciana, resolc:  
  
Autoritzar transferir crèdit del capítol II, «Compres de béns corrents i gastos de funcionament», dels subprogrames 322.53, Plans Especials de Suport a l'Ocupació en Sectors Productius, i del 322.51, Foment d'Ocupació, al mateix capítol dels subprogrames 322.59, Administració i Coordinació General, i del 322.54, Inserció laboral, finançats amb fons no condicionats de la Generalitat, per l'import i en les aplicacions pressupostàries que s'indiquen:  
  
Aplicacions pressupostàries   
de gasto que disminuïxen Import  
93.30.13.0948.02373.2 1.084.000,00 -  
31.95.46.9791.89581.0 525.000,00 -  
  
Aplicacions pressupostàries   
de gasto que augmenten Import  
57.30.55.1630.50512.2 1.209.000,00 -  
07.87.20.2510.97955.3 400.000,00 -  
  
València, 11 de febrer de 2014.- El secretari autonòmic d'Economia i Ocupació, director general del SERVEF: Fernando Díaz Requena.